ميدان المنشيه او ميدان محمد على فى مدينه الاسكندريه فى مصر, هوا واحد من اقدم و اكبر ميادين المدينه, كان اسمه "ميدان القناصل", بيتوسطه حديقة الميدان اللى فيها تمثال برونزى ضخم لمؤسس مصر الحديثه محمد على باشا. الميدان فى "حى المنشيه" التجارى العريق فى المدينه و بيطل على مجموعه من الشوارع منها "شارع نوبار باشا" و "شارع السبع بنات". فى الميدان مبانى كتيره منها مبنى محكمه الاسكندريه الابتدائيه (سراى الحقانيه) اللى تم انشاؤها سنة 1886. كمان قصر القنصليه الفرنسيه بالاسكندريه. كمان كان الميدان موقع سابق لقبر الجندى المجهول بالاسكندريه, قبل نقل موقع الاحتفال التذكارى السنوى الرسمى بالجندى المجهول لميدان محطه مصر فى المدينه. فى سنة 1999 اتعمل مشروع لتطوير الميدان شمل ازالة التعديات على ارصفته و تغيير لخط سير ترام المدينه و من الاحداث التاريخيه الشهيره اللى شهدها ميدان المنشيه, خطاب شهير للرئيس المصرى الراحل جمال عبد الناصر فى 26 اكتوبر 1954 معروف تاريخيا بـ حادثه المنشيه. تمثال محمد على باشا فى وسط ميدان المنشيه. الصوره تعود الى النصف الاول من القرن العشرين الميدان فى مطلع القرن العشرين مقهى بميدان المنشيه سنه 1924 لوحه للميدان سنه 1878 ميدان المنشيه – صور وتسجيلات صوتيه و مرئيه على ويكيميديا كومونز ↑ امواج سكندريه - تاريخ الولوج 1 اغسطس-2008 [وصله مكسوره] Archived 25 February 2011[Date mismatch] at the Wayback Machine.